2017.05.14

**Eivilės Čakaitės rekomendacija Druskininkų savivaldybės jaunimo tarybai**

Eivilė Čakaitė, 2017-2018 mokslo metais išvykusi į FLEX mainų programą JAV, jau nuo spalio mėnesio yra FLEX programos alumnų organizacijos Lietuvoje atstovė Druskininkuose. Nors Eivilė savanorišką veiklą FLEX alumnų bendruomenėje pradėjo tik nuo 2018 metų spalio mėnesio, Eivilę pažįstu nuo jos išvykimo į JAV ir galiu drąsiai teigti, jog jos iniciatyvumas projektų organizavimo metu, atsakomybė, užsidegimas bei komunikacijos gebėjimai padės tapti veiklia nare ir Druskininkų savivaldybės jaunimo reikalų taryboje.

Eivilės savybės jai padeda išsiskirti ne tik tuo, jog buvo viena iš 18 moksleivių, gavusių galimybę nemokamai praleisti kultūrinius bei akademinius mainus JAV, bet ir tuo, kad sausio mėnesį tapo FLEX alumnų bendruomenės iniciatyviausia miesto atstove. Nors Eivilė yra vienintelė FLEX alumnė savo mieste, gana dažnai ji be kitų pagalbos sugeba suroganizuoti daugiau bendruomenę įtraukiančių projektų negu yra reikalaujama. Per šį laikotarpį, Eivilė suorganizavo daugiau nei 15 projektų, kurių metu vykdė mainų programos pristatymus savo mieste, dirbo su savo vietovės mokyklomis, kad moksleivius įtrauktų į kitas jaunimo organizacijas, savanorystės veiklas ar supažindintų su JAV kultūra, organizavo edukacines veiklas su vaikų dienos centrais, globas namais bei aplinkos tvarkymus savo bendruomenėje.

Vienas iš didesnių Eivilės suorganizuotų projektų – „Let‘s Start Now“ („Pradėkime dabar“). Spalio mėnesį Eivilė buvo išrinkta dalyvauti FLEX alumnų debatų bei projektų organizavimo mokymuose, po kurių gavo 750$, kad galėtų įgyvendinti savo idėją pakviesti trijų miestų - Druskininkų, Vilniaus bei Šiaulių – moksleivius, kurie gautų galimybę sužinoti daugiau apie jaunimo organizacijas Lietuvoje, žmogaus teises bei savo gebėjimus, kurie padėtų jiems patiems organizuoti bendruomenę įtraukiančius projektus.

Eivilė pasižymi smalsumu ir entuziazmu, kuris ne tik padeda organizuoti projektus Druskininkuose bei Veisiejuose jai pačiai, bet ji įkvepia tai daryti kitus žmones alumnų bendruomenėje. Jos iniciatyvumas bei bendradarbiavimas su Europos Komisijos Atstovybe, veiklos Jaunimo Europos Komandoje bei organizacijoje „Moterys Kalba“ parodo, kad jos veiklumas neapsiriboje tik vienoje organizacijoje – Eivilei rūpi bendra Lietuvos jaunimo ateitis. Iš kitų miestų atstovų Eivilė dar išsiskiria ir tuo, kad sugeba kritiškai pasverti, kokios veiklos jos bendruomenėje bus naudingos ir vertinimos, o kurios ne tiek. Esu įsitikinusi, kad jos atsakingumas, kūrybiškumas bei aktyvumas būtų naudingas ir Druskininkų savivaldybės jaunimo reikalų taryboje.

Jei prireiktų daugiau informacijos ar turite klausimų, mielai atsakysiu paštu: flexalumni.lt@americancouncils.lt

Pagarbiai,

Lukrecija Neverovskaja

FLEX Alumnų Koordinatorė

American Councils For International Education